ᱠᱟᱱᱭᱟ ᱠᱩᱢᱟᱨᱤ ᱦᱚᱱᱚᱛ
ᱠᱟᱱᱭᱟᱠᱩᱢᱟᱨᱤ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱱᱟᱜᱚᱨᱠᱚᱭᱮᱞ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱟᱨ ᱛᱟᱢᱤᱞᱱᱟᱰᱩ ᱨᱮᱭᱟᱜ ᱡᱚᱛᱚ ᱠᱷᱚᱱ ᱮᱛᱚᱢ ᱩᱛᱟᱹᱨ ᱦᱚᱱᱚᱛ ᱠᱟᱱᱟ, ᱟᱨ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱞᱟᱹᱭ ᱞᱟᱠᱪᱟᱨ ᱟᱨ ᱞᱟᱹᱭ ᱟᱹᱜᱩ ᱠᱟᱛᱷᱟ ᱨᱮ ᱟᱹᱰᱤ ᱜᱚᱱᱚᱝ ᱢᱮᱱᱟᱜᱼᱟ ᱾[᱑][᱒]
ᱚᱛᱱᱚᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱟᱱᱭᱟᱠᱩᱢᱟᱨᱤ ᱫᱚ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱭᱟᱜ ᱮᱛᱚᱢ ᱱᱟᱠᱷᱟ ᱨᱮ ᱛᱷᱟᱢ ᱜᱟᱹᱰᱤ ᱟᱠᱟᱱ ᱢᱤᱫᱴᱟᱹᱝ ᱟᱹᱰᱤ ᱪᱚᱨᱚᱠ ᱱᱟᱸᱜᱽᱨᱟᱦᱟ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱡᱟᱞᱟᱯᱩᱨᱤ, ᱵᱮᱝᱜᱚᱞ ᱫᱚᱨᱭᱟ ᱛᱟᱦᱟ ᱟᱨᱚᱵᱽ ᱥᱟᱜᱚᱨ ᱨᱮᱭᱟᱜ ᱥᱟᱝᱜᱷᱟ ᱴᱷᱟᱹᱭ ᱠᱟᱱᱟ, ᱚᱠᱟ ᱨᱮ ᱫᱚ ᱫᱚᱨᱭᱟ ᱟᱡᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱨᱚᱝ ᱮ ᱩᱫᱩᱜ ᱥᱚᱫᱚᱨᱟ ᱾ ᱱᱚᱣᱟ ᱴᱷᱟᱹᱭ ᱫᱚ ᱥᱮᱫᱟᱭ ᱠᱷᱚᱱ ᱦᱩᱢᱟᱨ, ᱞᱟᱹᱭ ᱞᱟᱠᱪᱟᱨ, ᱥᱚᱥᱱᱚᱜ ᱨᱮᱭᱟᱜ ᱩᱯᱨᱩᱢ ᱠᱟᱱᱟ ᱾ ᱠᱮᱨᱟᱞᱟ ᱯᱚᱱᱚᱛ ᱨᱮᱭᱟᱜ ᱛᱤᱨᱩᱣᱟᱱᱵᱽᱨᱟᱢ ᱯᱩᱨᱟᱢ ᱱᱟᱸᱜᱽᱨᱟᱦᱟ ᱠᱷᱚᱱ ᱟᱹᱰᱤ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱯᱟᱹᱦᱤᱞ ᱫᱚ ᱱᱚᱣᱟ ᱦᱚᱱᱚᱛ ᱠᱮᱨᱟᱞᱟ ᱯᱚᱱᱚᱛ ᱨᱮᱜᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱤᱭᱟᱹᱛᱮ ᱱᱚᱣᱟ ᱡᱟᱭᱜᱟ ᱨᱮ ᱵᱟᱹᱲᱛᱤ ᱢᱟᱞᱟᱭᱟᱞᱚᱢ ᱨᱚᱨᱚᱲ ᱦᱚᱲ ᱜᱮᱢ ᱧᱟᱢ ᱠᱚᱣᱟ ᱾ ᱫᱚᱨᱭᱟ ᱥᱟᱸᱜᱷᱟᱨ ᱨᱮᱭᱟᱜ ᱧᱟᱯᱟᱢᱚᱜ ᱴᱷᱟᱹᱭ ᱨᱮ ᱜᱚᱜᱚ ᱵᱷᱟᱜᱟᱣᱟᱛᱤ ᱫᱮᱵᱤ ᱠᱩᱢᱟᱨᱤ ᱭᱟᱜ ᱢᱩᱴᱷᱟᱹᱱ ᱛᱷᱟᱯᱚᱱ ᱟᱠᱟᱱᱟ ᱾ ᱱᱚᱣᱟ ᱥᱚᱱᱚᱛ ᱴᱷᱟᱹᱭ ᱫᱚ ᱮᱞᱮᱠᱡᱮᱱᱵᱨᱤᱭᱟ ᱚᱯᱷ ᱤᱥᱴ ᱢᱮᱱ ᱛᱮ ᱩᱯᱨᱤᱭᱟ ᱠᱚᱠᱚ ᱧᱩᱛᱩᱢ ᱟᱠᱟᱫᱟ ᱾
ᱥᱮᱫᱟᱭ ᱞᱟᱹᱭ ᱪᱟᱞ ᱠᱟᱛᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱟᱜᱽᱣᱟᱱ ᱥᱤᱵᱽ ᱫᱚ ᱟᱥᱩᱨ ᱵᱟᱱᱟᱥᱩᱨ ᱥᱟᱹᱦᱟᱹᱭ ᱮᱢᱟᱫᱮ ᱛᱟᱦᱮᱸᱱ ᱡᱮ, ᱰᱟᱺᱜᱩᱣᱟᱹ ᱠᱩᱲᱤ ᱵᱮᱜᱚᱨ ᱩᱱᱤᱭᱟᱜ ᱜᱩᱡᱩᱜ ᱵᱟᱝ ᱦᱩᱭᱩᱜᱼᱟ ᱾ ᱥᱮᱫᱟᱭ ᱚᱠᱛᱚ ᱨᱮ ᱥᱤᱧᱚᱛ ᱫᱤᱥᱚᱢ ᱫᱚ ᱢᱤᱫᱴᱟᱹᱝ ᱨᱟᱡᱟ ᱵᱷᱚᱨᱚᱛ ᱧᱩᱛᱩᱢᱟᱹᱱᱤᱡ ᱮ ᱥᱟᱥᱚᱱᱮᱫ ᱠᱟᱱ ᱛᱟᱦᱮᱸᱱ, ᱩᱱᱤ ᱨᱮᱱ ᱤᱨᱟᱹᱞ ᱜᱚᱴᱟᱝ ᱦᱚᱯᱚᱱ ᱮᱨᱟ ᱟᱨ ᱢᱤᱫᱴᱟᱹᱝ ᱦᱚᱯᱚᱱ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱵᱷᱚᱨᱚᱛ ᱫᱚ ᱟᱡᱟᱜ ᱨᱟᱡᱚᱥᱴᱤ ᱮᱭᱟᱭ ᱦᱤᱥ ᱨᱮ ᱦᱟᱹᱴᱤᱧ ᱠᱟᱛᱮ ᱟᱡ ᱨᱮᱱ ᱦᱚᱯᱚᱱ ᱠᱚᱭ ᱡᱤᱢᱟᱹᱣᱟᱫ ᱠᱚᱣᱟ ᱾ ᱮᱛᱚᱢ ᱨᱮᱱᱟᱜ ᱦᱤᱥ ᱫᱚ ᱠᱟᱱᱭᱟ ᱠᱩᱢᱟᱛᱤᱭᱟᱜ ᱦᱟᱹᱴᱤᱧ ᱨᱮ ᱯᱟᱲᱟᱣ ᱮᱱᱟ ᱾
ᱠᱟᱱᱭᱟᱠᱩᱢᱟᱨᱤ ᱫᱚ ᱫᱟᱲᱮ ᱨᱮᱱ ᱫᱮᱵᱤ ᱢᱮᱱ ᱛᱮ ᱠᱚ ᱞᱮᱠᱷᱟᱭᱮᱫ ᱮ ᱠᱟᱱ ᱛᱟᱦᱮᱸᱱ ᱾ ᱠᱩᱢᱟᱨᱤ ᱫᱚ ᱥᱤᱵᱽ ᱥᱟᱶ ᱵᱟᱯᱞᱟᱜ ᱥᱟᱱᱟᱭᱮ ᱠᱟᱱ ᱛᱟᱦᱮᱸᱱ ᱾ ᱱᱷᱟᱛᱮ ᱵᱟᱱᱟᱥᱩᱨ ᱛᱤᱱ ᱨᱮ ᱠᱩᱢᱟᱨᱤᱭᱟᱜ ᱪᱚᱨᱚᱠ ᱪᱮᱦᱨᱟ ᱨᱮᱭᱟᱜ ᱠᱟᱛᱷᱟᱭ ᱟᱸᱡᱚᱢ ᱠᱮᱫ ᱠᱷᱟᱱ ᱩᱱᱤ ᱥᱟᱶ ᱵᱟᱯᱞᱟᱜ ᱨᱮᱭᱟᱜ ᱠᱟᱛᱷᱟᱭ ᱠᱩᱞ ᱠᱮᱫᱼᱟ ᱾ ᱠᱩᱢᱟᱨᱤᱭ ᱛᱮᱞᱟ ᱨᱩᱣᱟᱹᱲ ᱞᱮᱫᱼᱟ ᱡᱩᱫᱤ ᱟᱢ ᱤᱧ ᱥᱟᱶ ᱞᱟᱹᱲᱦᱟᱹᱭ ᱨᱮᱢ ᱫᱟᱲᱮ ᱞᱮᱱ ᱠᱷᱟᱱ ᱟᱢ ᱥᱟᱶᱤᱧ ᱵᱟᱯᱞᱟᱜᱼᱟ, ᱵᱟᱱᱟ ᱦᱚᱲ ᱛᱟᱞᱟ ᱨᱮ ᱞᱟᱹᱲᱦᱟᱹᱭ ᱦᱩᱭ ᱮᱱᱟ ᱟᱨ ᱵᱟᱱᱟᱥᱩᱨ ᱮ ᱜᱚᱡ ᱚᱪᱚᱭᱮᱱᱟ ᱾
ᱦᱚᱲ ᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱱᱭᱟᱠᱩᱢᱟᱨᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱘᱗᱐,᱓᱗᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱑᱐᱑᱙ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱒᱙ ᱠᱷᱚᱱ ᱫᱚ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾[᱔] ᱜᱩᱴ ᱑᱘᱒,᱓᱕᱐ ᱦᱚᱲ ᱫᱚ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱙᱒,᱘᱓᱕ ᱠᱚᱲᱟ ᱟᱨ ᱘᱙,᱕᱑᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱓.᱙᱗% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱐.᱓᱙% ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱜᱩᱴ ᱔᱘᱓,᱕᱓᱙ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱧᱮᱧᱮᱞ ᱴᱷᱟᱹᱭ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑- ᱜᱟᱱᱫᱷᱤ ᱫᱤᱱᱤᱥᱟᱹ ᱫᱚ ᱱᱚᱸᱰᱮ ᱫᱤᱥᱚᱢ ᱵᱟᱵᱟ ᱢᱚᱦᱟᱛᱢᱟ ᱜᱟᱱᱫᱷᱤ ᱧᱩᱛᱩᱢ ᱨᱮ ᱥᱩᱯᱨᱩᱛ ᱟᱠᱟᱱᱟ ᱾ ᱱᱚᱣᱟ ᱴᱷᱟᱹᱭ ᱨᱮᱜᱮ ᱢᱚᱦᱟᱛᱢᱟ ᱜᱟᱱᱫᱷᱤᱭᱟᱜ ᱢᱟᱬᱟ ᱫᱚ ᱫᱚᱦᱚ ᱟᱠᱟᱱᱟ ᱾ ᱱᱚᱣᱟ ᱫᱤᱱᱤᱥᱟᱹ ᱫᱚ ᱑᱙᱕᱖ ᱥᱮᱨᱢᱟ ᱨᱮ ᱵᱟᱱᱫᱷᱟᱣ ᱦᱩᱭ ᱞᱮᱱᱟ ᱾ ᱢᱚᱦᱟᱛᱢᱟ ᱜᱟᱱᱫᱷᱤ ᱑᱙᱓᱗ ᱥᱮᱨᱢᱟ ᱨᱮ ᱱᱚᱣᱟ ᱴᱷᱟᱹᱭ ᱛᱮᱭ ᱦᱮᱡ ᱞᱮᱱᱟ। ᱑᱙᱔᱘ ᱥᱮᱨᱢᱟ ᱨᱮ ᱩᱱᱤ ᱜᱩᱨᱩᱜ ᱛᱟᱭᱚᱢ ᱠᱟᱱᱭᱟ ᱠᱩᱢᱟᱨᱤ ᱨᱮᱜᱮ ᱩᱱᱤᱭᱟᱜ ᱡᱟᱝᱵᱟᱦᱟ ᱫᱚ ᱠᱚ ᱵᱚᱦᱮᱞ ᱞᱮᱫᱼᱟ ᱾ ᱫᱤᱱᱤᱥᱟᱹ ᱫᱚ ᱱᱚᱝᱠᱟ ᱠᱚ ᱥᱟᱡᱟᱣ ᱟᱠᱟᱫᱼᱟ ᱡᱮ ᱩᱱᱤᱭᱟᱜ ᱡᱟᱱᱟᱢ ᱢᱟᱦᱟ ᱨᱮ ᱥᱤᱧ ᱪᱟᱸᱫᱚᱣᱟᱜ ᱯᱟᱹᱦᱤᱞ ᱢᱟᱨᱥᱟᱞ ᱫᱚ ᱚᱸᱰᱮ ᱜᱮ ᱯᱟᱲᱟᱣᱜᱼᱟ, ᱚᱠᱟᱨᱮ ᱫᱚ ᱩᱱᱤᱭᱟᱜ ᱛᱚᱨᱚᱡ ᱫᱚᱦᱚ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Lonely Planet South India & Kerala," Isabella Noble et al, Lonely Planet, 2017, ISBN 9781787012394
- ↑ "Tamil Nadu, Human Development Report," Tamil Nadu Government, Berghahn Books, 2003, ISBN 9788187358145
- ↑ Decadal Variation In Population Since 1901
- ↑ "Census Info 2011 Final population totals". Office of The Registrar General and Census Commissioner, Ministry of Home Affairs, Government of India. 2013. Retrieved 26 ᱡᱟᱱᱩᱣᱟᱨᱤ 2014.
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Official Website of Kanyakumari district
- About Kanyakumari district
- General Introduction of Tamil Nadu
- Pages with non-numeric formatnum arguments
- Pages using ISBN magic links
- Wikipedia page with obscure country or subdivision
- Coordinates on Wikidata
- Commons category with page title different than on Wikidata
- Wikipedia articles with GND identifiers
- Pages with red-linked authority control categories
- Wikipedia articles with LCCN identifiers
- Wikipedia articles with VIAF identifiers
- Wikipedia articles with WorldCat-VIAF identifiers
- ᱠᱟᱱᱭᱟᱠᱩᱢᱟᱨᱤ ᱦᱚᱱᱚᱛ
- ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck ace_Latn eng_Latn eng_Latn eng_Latn sat_Olck eng_Latn eng_Latn eng_Latn eng_Latn eng_Latn eng_Latn knc_Latn eng_Latn eng_Latn eng_Latn eng_Latn eng_Latn eng_Latn sat_Olck sat_Olck